8-sentabr kuni O‘zbekistonning barcha hududlarida kuchli shamollar kuzatiladi

O‘zbekistonda 8-sentabr, payshanba kuni faqat tog‘li hududlarda yomg‘ir yog‘ishi ehtimoli bor. Bu haqda “O‘zgidromet” markazi xabar bermoqda.

Xabar berishlaricha, 8-sentabrga o‘tar kechasi O‘zbekistonning tog‘li hududlarida havo harorati +8...+13 daraja, Toshkent shahrida +16...+18 daraja, qolgan barcha hududlarda +20...+22 darajagacha iliq bo‘ladi.
Payshanba kuni kunduzi mamlakatning tog‘li joylarida havo harorati +16...+21 daraja iliq, Qoraqalpog‘iston Respublikasi va Xorazm viloyatida +28...+33 daraja, Toshkent shahrida +32...+34 daraja issiq bo‘lishi kutilmoqda.
Shu kuni Buxoro, Navoiy, Andijon, Namangan va Farg‘ona viloyatlarida havo harorati +30...+35 darajagacha, Toshkent, Samarqand, Jizzax, Sirdaryo, Qashqadaryo va Surxondaryo viloyatlarida esa +32...+37 darajagacha ko‘tarilishi mumkin.
8-sentabrga o‘tar kechasi va 8-sentabr kuni kunduzi mamlakatning barcha hududlarida shamol tezligi soniyasiga 17—20 metrgacha kuchayishi mumkin, tog‘li hududlarda esa qisqa muddatli yomg‘ir va momaqaldiroq bo‘lishi ehtimoli bor.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.